Elever på Jerslev-Østervrå Friskole og andre skoler må ikke vaske gulv og gøre toiletter rene, hvis de får penge for det. Men de må gerne, hvis rengøringen sker som en del af undervisningen. Det oplyser P4 Nordjylland. Det har Arbejdsmiljøklagenævnet netop slået fast i en principiel afgørelse, efter at Arbejdstilsynet i foråret greb ind over for den lille friskole og satte en stopper for de 13-14-årige elevers rengøring af skolen. Afgørelsen rammer dermed først og fremmest friskoler og ikke efterskoler, hvor rengøringen sker som en del af undervisningen, mener skoleleder Frank Zenas: - Det er en ulogisk afgørelse, fordi den ikke gælder for alle. Hvis rengøringen er skemalagt, så må man gerne, men ikke hvis man giver eleverne løn for det, siger han.

Referat:
Ingen penge for rengøring på friskole.